CELEX: C2004/262/27
Language: sl
Date: 2004-10-23 00:00:00
Title: Zadeva C-328/04: Predlog za sprejem predhodne odločbe na podlagi sklepa Fővárosi Bíróság (Madžarska) z dne 24. junija 2004 v kazenskem postopku proti Attili Vajnaiu

23.10.2004   
            
            
               SL
            
            
               Uradni list Evropske unije
            
            
               C 262/15
            
         Predlog za sprejem predhodne odločbe na podlagi sklepa Fővárosi Bíróság (Madžarska) z dne 24. junija 2004 v kazenskem postopku proti Attili Vajnaiu
   (Zadeva C-328/04)
   (2004/C 262/27)
   Fővárosi Bíróság je s sklepom z dne 24. junija 2004 v kazenskem postopku proti Attili Vajnaiu, ki ga je sodno tajništvo prejelo dne 30. julija 2004, Sodišču Evropskih skupnosti predložil predlog za sprejem predhodne odločbe.
   Fővárosi Bíróság predlaga Sodišču, da odloči o naslednjem vprašanju:
   Ali je člen 269/B(1) Büntető Törvénykönyv (madžarski kazenski zakonik), po katerem nekdo, ki v javnosti uporablja ali nosi simbol sestavljen iz peterokrake rdeče zvezde, stori prestopek, pri tem pa ni izpolnjen dejanski stan težkega kaznivega dejanja, združljiv s temeljnim načelom nediskriminacije prava Skupnosti? Ali dovoljujeta člen 6 EU, po katerem Unija temelji na načelih svobode, demokracije, spoštovanja človekovih pravic in temeljnih svoboščin, in direktiva 2000/43/ES (1), ki se prav tako nanaša na temeljne svoboščine, v povezavi s členi 10, 11 in 12 Listine o temeljnih pravicah, neki osebi, ki želi svoja politična prepričanja izražati s simboli, katera ti predstavljajo, da to stori v vsaki državi članici?
   
      (1)  UL L 180, str. 22.